Арно Холц
На „Горните десет хиляди“

Превод от немски: Георги Жечев, —

chitanka.info

И ето пак умира век — той отминава

към бездната, де времето не слага знак.

А вие още се боите от забрава,

не сте се скрили зад кулисите и в мрак?

О, стига вече тая ваша дързост сляпа!

Животът ви е свършен — как ще ви е мил?

Короните ви вече от ръжда се скапват,

лесът на родословните дървета е изгнил.

Днес ново племе точи своя меч челичен

и слънцето му сплита ореол-лъчи.

И не ламти да бъде Вертер то лиричен,

а праведен месия с огнени очи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.